จังหวะฉวย BGRIM หลังร่วง 5% โบรกฯชี้เหลือ Downside จำกัด เคาะเป้าสูง 54.50 บ.
จังหวะฉวย BGRIM หลังร่วง 5% โบรกฯชี้เหลือ Downside จำกัด เคาะเป้าสูง 54.50 บ. โดย ณ เวลา 15.55 น. ราคาอยู่ที่ระดับ 49.25 บาท ลบ 2.50 บาท หรือ 4.83% สูงสุดที่ระดับ 51.75 บาท ต่ำสุดที่ระดับ 49 บาท ด้วยมูลค่าการซื้อขาย 948.48 ล้านบาท
17 ธ.ค. 2562

ผู้สื่อข่าวรายงานว่า ราคาหุ้นบริษัท บี.กริม เพาเวอร์ จำกัด (มหาชน) หรือ BGRIM ณ เวลา 15.55 น. อยู่ที่ระดับ 49.25 บาท ลบ 2.50 บาท หรือ 4.83% สูงสุดที่ระดับ 51.75 บาท ต่ำสุดที่ระดับ 49 บาท ด้วยมูลค่าการซื้อขาย 948.48 ล้านบาท

ด้าน บล.เอเซีย พลัส ระบุในบทวิเคราะห์ (4 ธ.ค.2562) แนะนำ BGRIM รอรับที่ 52.25 บาท เป้าทำกำไรที่ 54.50 บาท และ Cut Loss ที่ 51.00 บาท ราคาเคลื่อนที่ตามกรอบ Uptrend Channel โดยล่าสุดเริ่มเห็นสัญญาณฟื้นตัวขึ้นจากกรอบล่างที่ 51.25 บาท ซึ่งแนวรับดังกล่าวยังเป็นแนวรับเดียวกันกับ EMA 30 วัน ทำให้แนวรับมีนัยฯมากกว่าปกติ (High วันที่ 12 พ.ย. 62)
โดยหากพิจารณาจากจุด Bottom ของการฟื้นตัวในรอบก่อน (ตามลูกศร) จะพบว่า Stochastic %K ได้อ่อนตัวลงมาอยู่ในบริเวณต่ำใกล้ฐานแนวรับ จึงคาดว่า Downside จะเริ่มจำกัด ทั้งนี้ ประเมินแนวต้านถัดไปไว้ที่ 54.50 บาท